Taqsima A: Informazzjoni Ġenerali Dettalji tal-applikant * F'Sezzjoni A jekk ir-rebbieħ/a, min jiġi fit-tieni post u min jerbaħ premju ta' konsolazzjoni (f'każ li dan jingħata) ikunu Entitajiet Governattivi, il-flus ser jingħataw bil-kundizzjoni li dawn jingħataw għall-karita' lil għaqda rikonoxxuta tal-għażla tar-rebbieħ/a. Din il-kundizzjoni ma tgħoddx għal Kunsilli Lokali u għal min jieħu sehem f'Sezzjoni B. Taqsima B: L-Inizjattiva Principali li qed tiddaħħal għall-Kompetizzjoni Is-sottomissjonijiet għandhom jirreferu għal inizjattivi eżistenti jew riċenti (li ma jkunux intemmu qabel l-2015) li kellhom influwenza fuq bażi lokali jew nazzjonali u li kellhom evoluzzjoni inkrimentali fuq perjodu ta' mill-inqas sentejn. Għal din l-inizjattiva hemm allokati 60% tal-punteġġ. Jekk jogħġbok immarka l-kategorija li inti tixtieq li l-inizjattiva tiegħek tiġi kkunsidrata fiha. (Nota: Tista' tapplika għal kategorija waħda biss. Il-Kumitat ta' Selezzjoni jirriserva d-dritt li jibdel il-kategorija jekk iqis li dan huwa neċessarju). □ 1 - Promozzjoni tal-Ispirtu Intraprenditorjali (Jirrikonoxxi inizjattivi fuq livell lokali jew nazzjonali li jippromwovu mentalità intraprenditorjali speċjalment fost iż-żgħażagħ u n-nisa. Eżempji: Avvenimenti u kampanji li jippromwovu l-immaġni tal-intraprenditorija u l-intraprendituri u kultura li tinkoraġġixxi l-kreattività, l-innovazzjoni u l-aċċettazzjoni tar-riskji). □ 2 - Investiment fil-Ħiliet Intraprenditorjali (Jirrikonoxxi inizjattivi fuq livell lokali jew nazzjonali sabiex jitjiebu l-ħiliet intraprenditorjali u maniġerjali. Eżempji: Promozzjoni ta' ħiliet speċifiċi bħall-ħiliet tekniċi meħtieġa fis-settur tas-snajja', kapaċitajiet lingwistiċi, litteriżmu diġitali, skemi ta' mobbiltà u gwida għall-intraprendituri, edukazzjoni dwar l-intraprenditorija fl-iskejjel u l-universitajiet). □ 3 - Titjib tal-Ambjent Kummerċjali (Jirrikonoxxi politiki innovattivi fuq livell lokali jew nazzjonali li jippromwovu l-ftuħ u t-tkabbir ta' intrapriża, li jissimplifikaw proċeduri leġiżlattivi u amministrattivi għan-negozji kif ukoll li jimplimentaw il-prinċipju ta' 'Aħseb l-Ewwel fiż-Żgħir' (Think Small First) favur l-intrapriżi ta' daqs żgħir jew medju. Eżempji: Miżuri li jiffaċilitaw l-aċċess għas-swieq tal-akkwisti pubbliċi għall-SMEs, li jnaqqsu l-burokrazija żejda, li jgħinu lil negozji żgħar fil-bidu tagħhom, li jgħinu fil-promozzjoni tal-potenzjal tal-innovazzjoni fit-teknoloġija tal-informazzjoni u l-komunikazzjoni (ICT) u l-e-business). □ 4 - Appoġġ għall-Internazzjonalizazzjoni tan-Negozju (Jirrikonoxxi politiki u inizjattivi fil-livell lokali jew nazzjonali li jinkoraġġixxu intrapriżi u b'mod partikolari dawk ta' daqs żgħir u medju sabiex jibbenefikaw aktar mill-opportunitajiet offruti mis-swieq kemm ġewwa kif ukoll barra l-Unjoni Ewropea. Eżempji: Proġetti li jibnu, imantnu u jappoġġjaw kooperazzjoni kummerċjali internazzjonali, informazzjoni jew għodod ta' tlaqqigħ, servizzi jew skemi ta' appoġġ li jgħinu lil SMEs joħorġu barra mill-pajjiż). □ 5 - Appoġġ tal-Iżvilupp tas-Swieq Ħodor u Effiċjenza tar-Riżorsi (Dan jirrikonoxxi għarfien ta' politiki u inizjattivi fil-livell lokali jew nazzjonali li jappoġġjaw aċċess ta' SME għal swieq ħodor u jgħinu fit-titjib tal-effiċjenza fir-riżorsi, permezz, per eżempju, ta' żvilupp ta' ħiliet ħodor u tlaqqigħ kif ukoll finanzjament. Is-swieq ħodor huma dawk li jtejbu l-ħajja tal-bniedem u l-ekwita soċjali, filwaqt li b'mod sinifikanti jnaqqsu ir-riskju ambjentali u skarsezzi ekoloġiċi). □ 6 - Intraprenditorija Responsabbli u Inklussiva (Jirrikonoxxi inizjattivi lokali jew nazzjonali minn awtoritajiet jew sħubiji pubbliċi/privati li jippromwovu r-responsabbiltà soċjali fost intrapriżi żgħar u ta' daqs medju. Din il-kategorija ser tirrikonoxxi wkoll sforzi għall-promozzjoni ta' intraprenditorija fost gruppi żvantaġġati bħal persuni qiegħda (speċjalment dawk li ilhom ħafna bla xogħol), immigranti legali, persuni b'diżabbiltà jew persuni minn minoranzi etniċi. Eżempji: Intrapriżi soċjali jew volontarji li jservu l-ħtiġijiet tas-soċjetà permezz tal-intraprenditorija). Jekk jogħġbok iddeskrivi fil-qosor l-organizzazzjoni u x'tagħmel. (Massimu ta' 100 kelma) Taqsima Ċ: Informazzjoni dwar l-Inizjattiva Prinċipali Din it-taqsima titratta dwar l-inizjattiva, kif qed tiġi/ġiet implimentata u l-benefiċċji tagħha. Dettalji tal-inizjattiva Deskrizzjoni tal-inizjattiva Ipprovdi deskrizzjoni dettaljata tal-inizjattiva, billi tindirizza dawn il-punti ewlenin: analiżi tas-sitwazzjoni; sfidi; soluzzjoni kreattiva/strateġija tan-negozju; implimentazzjoni; involviment tal-partijiet interessati, pjan ta' implimentazzjoni fil-futur. Massimu ta' 1,000 kelma (madwar 2 paġni) Riżultati tal-inizjattiva Ipprovdi fatti u figuri dettaljati dwar l-inizjattiva. Dawn ir-riżultati għandhom juru li l-inizjattiva ilha teżisti mill-inqas sentejn. Għandhom jinkludu kwalunkwe eżitu li jitkejjel u dejta ta' statistika u dejta komparattiva. Massimu ta' 1,000 kelma (madwar 2 paġni) Materjal mhemuż u/jew Links Elettroniċi (mhux obbligatorju) Tista' tinkludi links u/jew materjal viżiv u/jew awdjoviżiv li jippromwovi l-inizjattiva tiegħek. Dan il-materjal għandu jgħin lill-Kumitat ta' Selezzjoni biex jifhem il-parteċipazzjoni tiegħek u jista' jintuża għall-finijiet promozzjonali. Taqsima D: l-Inizjattiva Sekondarja li qed tippjana li tkun lesta sal-aħħar tal-2019 jew li jkollha parti sostanzjali minnha implimentata sal-aħħar tal-2019. Għal din l-inizjattiva hemm allokati 40% tal-punteġġ. Dettalji tal-inizjattiva Spjega kif l-inizjattiva hi mistennija li torbot ma' xi waħda jew aktar mit-temi imsemmija hawn isfel jew ma' temi oħra speċifiċi bħall-intraprenditorija ma' u fl-iskejjel, l-involviment tal-komunità kollha, in-nisa u l-intraprenditorija, l-intraprenditorija u l-ambjent jew it-turiżmu, l-intraprenditorija soċjali u ma' gruppi ta' nies soċjalment esklużi kif ukoll proġetti li għandhom l-għan li jippromwovu skemi tal-Gvern favur l-intraprenditorija: ● turi rikonoxximent tal-eċċellenza fl-intraprenditorija ● tkun ta' sapport lill-intraprenditorija ● tkun mezz ta' ispirazzjoni għal oħrajn ● turi sehem l-intraprenditur fis-soċjetà ● tkun sors ta' ispirazzjoni għall-intraprendituri ġodda Taqsima E: Ftehim mal-Applikant Bħala rappreżentant(a)(i) legali taż-żewġ inizjattivi, jiena/aħna naqbel/naqblu li l-inizjattivi jistgħu jiġu sottomessi sabiex jipparteċipaw fil-kompetizzjoni "Premju Nazzjonali għal Appoġġ lill-Intrapriża 2019" u f'każ li tkun waħda mir-rebbieħa l-Inizjattiva Prinċipali ppreżentata tista' tiġi kkunsidrata wkoll biex tirrapreżenta lil Malta fil-"Premju Ewropew għall-Promozzjoni tal-Intrapriża 2019". Jiena/aħna niddikjaraw li l-materjal sottomess fl-applikazzjoni huwa riflessjoni vera u korretta taż-żewġ inizjattivi. Taqsima F: Dettalji ta' Kuntatt u Informazzjoni Jekk jogħġbok ibgħat l-applikazzjoni mimlija u ffirmata lil: Kumitat ta' Selezzjoni (Attn: Noel Bartolo) Premju Nazzjonali għal Appoġġ lill-Intrapriża 2019 Dipartiment tal-Kummerċ Lascaris Bastions, Daħlet Ġnien is-Sultan (Nota: L-Applikazzjonijiet iridu jaslu għand id-Dipartiment tal-Kummerċ sa mhux aktar tard mill-Ġimgħa, 10 ta' Mejju 2019 sa nofsinhar). Regoli u Informazzjoni Meta tipparteċipa fil-Premju Nazzjonali għal Appoġġ lill-Intrapriża 2019, inti taqbel u tintrabat li f'każ li s-sottomissjoni tiegħek tiġi nnominata, inti ser taċċetta li tirrappreżenta lill-Malta fil-Premju Ewropew għall-Promozzjoni tal-Intrapriża 2019 li se jsir f' Helsinki, il-Fillandja fis-26 ta' Novembru 2019. Dawk li huma eliġibbli jinkludu ministeri, dipartimenti, kunsilli lokali, awtoritajiet u entitajiet pubbliċi, sħubiji pubbliċi-privati, għaqdiet mhux governattivi, trejd unjins, assoċjazzjonijiet professjonali, skejjel pubbliċi u tal-knisja, istituzzjonijiet edukattivi pubbliċi, l-Università ta' Malta u organizzazzjonijiet tan-negozju. Nominazzjonijiet ta' inizjattivi Maltin flimkien ma xi pajjiż/i ieħor/oħra ser jiġu aċċettati sakemm jiġu nnominati b'mod konġunt mill-pajjiżi kollha involuti. L-applikazzjonijiet se jiġu evalwati skont il-kriterji li ġejjin (ara Linji Gwida 1.2.3): Oriġinalità u fattibbiltà: Għaliex l-inizjattiva hija ta' suċċess? Liema huma l-aspetti innovattivi tagħha? Impatt fuq l-ekonomija lokali: Għoti ta' figuri biex jiġu ssostanzjati l-pretensjonijiet ta' suċċess Titjib tar-relazzjonijiet tal-partijiet interessati lokali: Iktar minn parti interessata waħda gawdiet mill-implimentazzjoni ta' din l-inizjattiva? Għaliex kienu involuti u x'kien il-livell tal-parteċipazzjoni tagħhom? Transferibbiltà: L-approċċ jista' jiġi rripetut f'postijiet oħra madwar l-Ewropa? N.B. L-Inizjattiva Sekondarja li qed tiġi ippjanata li tkun lesta sal-aħħar tal-2019 jew b'parti sostanzjali minnha implimentata sal-aħħar tal-2019 (imsemmija f'Taqsima D tal-applikazzjoni) tkun ukoll evalwata skont il-kriterji hawn fuq imsemmija. Ma hemm ebda ħlas għall-parteċipazzjoni. Għal informazzjoni dwar il-fond ta' premjijiet ara Linji Gwida 1.1.4. Data tal-għeluq għas-sottomissjoni tal-formoli tal-applikazzjoni: il-Ġimgħa, 10 ta' Mejju 2019 (sa nofsinhar). (Nota: Il-formoli tal-applikazzjoni jistgħu jintbagħtu elettronikament, jinġiebu personalment jew bil-posta lill-Kumitat ta' Selezzjoni kif imsemmi aktar 'il fuq).